उसी दौरान अमृतसर-हावड़ा मेल आ गई। अपने बचाव के लिए लोग दूसरे ट्रैक पर चले गए, लेकिन तभी दूसरी ओर से भी ट्रेन आ गई। लोग जबतक खुद को संभालते रेल उनको काटती हुई निकल गई। सैकड़ों लोगों का काल बनीं जालंधर-अमृतसर डीएमयू की गति बहुत तेज थी। घटना में घायल हुए प्रत्यक्षदर्शी अमन, बलजोत और खेड़ा के मुताबिक आतिशबाजी के शोर में किसी को ट्रेन की आवाज सुनाई नहीं दी। मरने वाले लोगों के शरीर कई हिस्सों में बंट गए। मौत का सरकारी आंकडा साठ-सत्तर का बताया जा रहा है लेकिन मौते ज्यादा होने का अनुमान है। घटना का आरोप अपने सिर न लेने को लेकर रेलवे अपना पीछा छुड़ाने के फिराक में है।